отново, когато е необходимо. Комисията публикува тези интернет адреси на своя публичен уебсайт.
 4. Държавите членки изпращат също така на Комисията отпечатъци на официалните печати и когато е приложимо, на релефните печати, използвани от компетентните органи. Комисията незабавно предава тази информация на останалите държави членки през защитен уебсайт, достъпен само за органите на държавите членки.
 5. Уведомленията на Комисията, посочени в настоящия регламент, се извършват в съответствие с Регламент (ЕО) No 792/2009 на Комисията (24).
 Член 21
 Преходни разпоредби
 1. Компетентните органи могат да продължат да използват хартиените образци, предвидени в член 17 от Регламент (ЕО) No 376/2008, както е посочено в приложение I към същия регламент, за заявления и за издаване на лицензии до изчерпване на съществуващите запаси. Във всеки случай, заявленията и лицензиите, получени в съответствие с член 3, параграф 1 от настоящия регламент в друга държава членка в съответствие с образеца в приложение I към настоящия регламент, се приемат на всеки етап от процедурата.
 2. Доказателството за напускане на митническата територия на Съюза, предвидено в член 14, параграф 4, буква б) и параграф 5, се приема във всички случаи, когато такова доказателство е следвало да се изготви посредством контролния екземпляр Т5, както е посочено в членове 912а—912ж от Регламент (ЕИО) No 2454/93 на Комисията (25).
 Член 22
 Влизане в сила и прилагане
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Той се прилага, считано от 6 ноември 2016 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 18 май 2016 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 671.
 (2) Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (ОВ L 299, 16.11.2007 г., стр. 1).
 (3) Делегиран регламент (ЕС) 2016/1237 на Комисията от 18 май 2016 година за допълнение на Регламент (ЕС) No 1308/2013 на Европейския парламент и на Съвета по отношение на правилата за прилагане на системата на лицензии за внос и износ и за допълнение на Регламент (ЕО) No 1306/2013 на Европейския парламент и на Съвета по отношение на правилата за освобождаване и задържане на обезпечения, внесени във връзка с тези лицензии, и за изменение на регламенти (ЕО) No 2535/2001, (ЕО) No 1342/2003, (ЕО) No 2336/2003, (ЕО) No 951/2006, (ЕО) No 341/2007 и (ЕО) No 382/2008 на Комисията и за отмяна на регламенти (ЕО) No 2390/98, (ЕО) No 1345/2005, (ЕО) No 376/2008 и (ЕО) No 507/2008 на Комисията (вж. страница 1 от настоящия брой на Официален вестник).
 (4) Регламент (ЕО) No 2535/2001 на Комисията от 14 декември 2001 г. относно определяне на подробни правила за прилагане на Регламент (ЕО) No 1255/1999 на Съвета по отношение на режима на внос на мляко и млечни продукти и за откриване на тарифни квоти (ОВ L 341, 22.12.2001 г., стр. 29).
 (5) Регламент (ЕО) No 1342/2003 на Комисията от